text: [{"text_idx": "#000000", "text": "Fr\u00e6gd er at geva fuglunum ta\u0301 kavi er, men onkursvegna ver\u00f0ur bara hugsa\u00f0 um at geva fuglum so sum starum, kv\u00f8rkveggjum, gra\u0301spurvum og o\u0301\u00f0inshanum brey\u00f0 og havragry\u0301n. Hesir fuglar eru fastir gestir, og tykjast onkunti\u0301\u00f0 eitt sindur bilsnir, um onki er at fa\u0301a."}, {"text_idx": "#000001", "text": "I\u0301 dag kom to\u0301 ein ny\u0301ggjur gestur, og hann hev\u00f0i ikki a\u0301huga i\u0301 hv\u00f8rki brey\u00f0i ella havragry\u0301num, men to\u0301k ein stara. Ta\u00f0 var eitt \u00f8giligt hvin og eymkan, og har sat ein smyril oman a\u0301 einum stara, sum royndi at sprella naka\u00f0. So skjo\u0301tt sum starin la\u0301 stillur fo\u0301r smyrilin avsta\u00f0, vi\u00f0 staranum."}, {"text_idx": "#000002", "text": "Og eg? Eg fo\u0301r eftir fototo\u0301linum. Var ov seint at fa\u0301a stilla\u00f0 fototo\u0301li\u00f0 inn a\u0301\u00f0renn smyrilin og dey\u00f0i starin fo\u0301ru, so pro\u0301gvi\u00f0 fyri hendingini er heldur veikt: fja\u00f0rar og blo\u0301\u00f0blettir i\u0301 kavanum."}, {"text_idx": "#000003", "text": "Spurningurin er so, hv\u00f8rt eg haldi li\u0301v i\u0301 fleiri starum vi\u00f0 at geva teimum i\u0301 kuldave\u00f0ri, ella um ta\u00f0 er smyrlastovninum eg haldi li\u0301v i\u0301. Uttan mun til, \u00f8ll ynskja vit eina fj\u00f8lbroytta na\u0301ttu\u0301ru, og pla\u0301ss skal vera fyri \u00f8llum, eisini ra\u0301nsfuglum."}, {"text_idx": "#000004", "text": "Click to share on Facebook (Opens in new window)Click to share on LinkedIn (Opens in new window)Click to share on Twitter (Opens in new window)Click to email this to a friend (Opens in new window)Click to print (Opens in new window)"}, {"text_idx": "#000007", "text": "This site uses Akismet to reduce spam. Learn how your comment data is processed."}]